 Cabdirisaaq ayaa dhibaatooyin badan la kulmi jiray xilliga uu dadka waraysiyada ka raadinayo, waxaana mar wax laga weydiiyay dhibaatooyinkas uu ku jawaabay Baahida gaar ah dadka waxa ay u arkaan inay tahay tan muuqata, haddii uu qofka isku qufulo inuu leeyahay baahi gaar ah waxaa laga yaaba in qofkaas ay soo wajahdo niyad jab wayn, waxaan ahay qof baahi gaar ah leh laakiin ma dareensani waayo anigoo yar ayaan lixaad beelay waxaana u heelanahay inaan mar walba ka mid noqdo bulshada caadiga ah. 